b'\n_START_ARTICLE_\n\xc5\xa0akoriai\n_START_PARAGRAPH_\n\xc5\xa0akoriai (angl. shakori, shaccoree) \xe2\x80\x93 i\xc5\xa1nykusi \xc5\xa0iaur\xc4\x97s Amerikos ind\xc4\x97n\xc5\xb3 gentis, priskiriama Pietry\xc4\x8di\xc5\xb3 mi\xc5\xa1k\xc5\xb3 ind\xc4\x97nams. Manoma, kad jie buvo sijai, artimi enams ir sissipahaw._NEWLINE_Ra\xc5\xa1ytiniuose \xc5\xa1altiniuose juos pirm\xc4\x85 kart\xc4\x85 pamin\xc4\x97jo Yardley 1654 m., apra\xc5\xa1\xc4\x99s vedlio tuskaroro pasakojim\xc4\x85 apie Cacores gent\xc4\xaf, kuri, b\xc5\xabdama ma\xc5\xbeesn\xc4\x97, geb\xc4\x97davo \xc4\xafsiver\xc5\xbeti \xc4\xaf tuskaror\xc5\xb3 \xc5\xbeemes. \xc5\xa0akori\xc5\xb3 kaimai buvo apie dabartin\xc4\xaf Hilsbor\xc4\x85 (\xc5\xa0. Karolina), Eno ir Shocco upi\xc5\xb3 pakrant\xc4\x97se.\n_START_SECTION_\nKalba\n_START_PARAGRAPH_\n\xc5\xa0akoriai buvo susij\xc4\x99 su kitomis sij\xc5\xb3 gentimis (sissipahaw) ir enais, manoma, kad jie visi kalb\xc4\x97jo ta pa\xc4\x8dia sij\xc5\xb3 kalba. Diskutuojama, ar \xc5\xa1akoriai, enai ir sissipahaw buvo trys skirtingos gentys ar vienos genties dalys (angl. bands). V\xc4\x97liau \xc5\xa1ios trys grup\xc4\x97s, net jei ir buvo trys atskiros, susiliejo su kitomis gentimis. Po susiliejimo su kitomis gentimis dialektas i\xc5\xa1liko bent iki 1743 m., kada enai dar atsispyr\xc4\x97 asimiliacijai \xc4\xaf kataub\xc5\xb3 gent\xc4\xaf.\n_START_SECTION_\nIstorija\n_START_PARAGRAPH_\nGenties kilm\xc4\x97 n\xc4\x97ra ai\xc5\xa1ki. Manoma, kad \xc5\xa1akoriai, kaip ir daug kit\xc5\xb3 regiono gen\xc4\x8di\xc5\xb3, susivienijo prie\xc5\xa1 angl\xc5\xb3 kolonistus Jamasi\xc5\xb3 kare (Yamasee War; 1715\xe2\x80\x931717 m.). \xc5\xa0akori\xc5\xb3 palikuonys gali b\xc5\xabti aptikti kataub\xc5\xb3 ir saponi\xc5\xb3 gentyse. \xc5\xa0akori\xc5\xb3 genties \xc5\xa1iais laikais jau n\xc4\x97ra.'